|  |  |
| --- | --- |
|  | **ÁFORM UM LAGASETNINGU**  *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** | Frumvarp til laga um breytingu á lögum um umboðsmann barna ‒ FOR18030082 |
| **Ráðuneyti /verkefnisstjóri** | Forsætisráðuneytið  Una Björk Ómarsdóttir |
| **Innleiðing EES-gerðar?** | Já  Nei |
| **Dags.** | 17. maí 2018 |

|  |
| --- |
| 1. **Úrlausnarefni** |
| 1. **Forsaga máls og tilefni.**  Frumvarp þetta er samið í forsætisráðuneyti í samráði við embætti umboðsmanns barna. 2. **Hvert er úrlausnarefnið?** Gera þarf viðeigandi breytingar á lögum um umboðsmann barna til þess að tryggja að embætti umboðsmanns barna geti sinnt því hlutverki sem lögin kveða á um, þ.e. að bæta hag barna og standa vörð um hagsmuni, þarfir og réttindi þeirra. 3. **Að hvaða marki duga gildandi lög og reglur ekki til?** Lög um umboðsmann barna eru frá árinu 1994 og hafa tekið litlum breytingum frá gildistöku þeirra. Með lögfestingu samnings Sameinuðu þjóðanna um réttindi barnsins ‒ Barnasáttmálans ‒ hafa íslensk stjórnvöld undirgengist þær skuldbindingar að framfylgja ákvæðum sáttmálans í lögum, stjórnvaldsfyrirmælum og framkvæmd á öllum þeim sviðum sem hann nær til. Þar hefur embætti umboðsmanns barna mikilvægu hlutverki að gegna og er brýnt að kveðið sé nánar á um það hlutverk í lögum um starf umboðsmanns barna og embætti hans**.** |
| 1. **Markmið** |
| 1. **Stefna hins opinbera á viðkomandi málefnasviði/málaflokki**   Í sáttmála Framsóknarflokks, Sjálfstæðisflokks og Vinstrihreyfingarinnar – græns framboðs um ríkisstjórnarsamstarf og eflingu Alþingis kemur fram sú sýn (bls. 29) að gott samfélag sé barnvænt samfélag. Framfylgja þurfi ákvæðum Barnasáttmála Sameinuðu þjóðanna, m.a. um aukin áhrif barna í samfélaginu. Einnig þurfi að tryggja jöfn tækifæri barna í frístunda- og menningarstarfi.  Í fjármálaáætlun ríkisstjórnarinnar (bls. 358) er á málefnasviði 29 ‒ Fjölskyldumál ‒ sett fram það meginmarkmið að á Íslandi verði börnum og fjölskyldum þeirra búið gott líf, þar sem allir búi við jöfn tækifæri og öryggi sem leiði til bættra lífsgæða óháð uppruna, þjóðerni, kyni, kynhneigð, trú, fötlun eða stjórnmálaskoðunum. Þjónusta við börn og fjölskyldur þeirra verði efld, samþætt og samfelld, með samstarfi þvert á málaflokka, stofnanir og stjórnsýslu með samhæfingu, yfirsýn og heildarstefnu að leiðarljósi.  Á málefnasviðinu er sett fram sú framtíðarsýn að stuðlað verði að þátttöku allra í samfélaginu í starfi eða annarri virkni óháð uppruna. Ísland verði land sem fagnar fjölbreytileika og nýti sér þau tækifæri sem fjölmenningarsamfélagið hefur upp á að bjóða. Gott samfélag er barnvænt samfélag. Í samskiptum ríkis, sveitarfélaga og annarra verði stuðlað að jöfnum tækifærum barna í frístunda- og menningarstarfi og ákvæðum barnasáttmála Sameinuðu þjóðanna framfylgt, m.a. um aukin áhrif barna í samfélaginu.  Í 4. kafla málefnasviðs 29 segir jafnframt (bls. 361): Staða barna í íslensku samfélagi verði styrkt. Nauðsynlegt er að tryggja samræmda og markvissa stefnu í málefnum barna á öllum stigum stjórnsýslunnar eins og ákvæði barnasáttmála Sameinuðu þjóðanna gera ráð fyrir. Til grundvallar þurfa að liggja vandaðar greiningar og rannsóknir sem stuðla að upplýstri umræðu og faglegum ákvörðunum. Í stjórnarsáttmálanum kemur fram að gott samfélag sé barnvænt samfélag og að framfylgja þurfi ákvæðum barnasáttmálans, m.a. um aukin áhrif barna í samfélaginu. Lögfesting barnasáttmálans gerir jafnframt kröfu um að ákvæði hans verði innleidd með skipulegum hætti í lagaumhverfi og framkvæmd og að leitað sé eftir og hlustað á sjónarmið barna í öllum málum er varða þau. Þar sem Ísland er aðildarríki Sameinuðu þjóðanna ber stjórnvöldum jafnframt að líta til áherslna heimsmarkmiðanna um að tryggja öllum sjálfsögð mannréttindi. Hlutverk umboðsmanns barna er að vinna að því að fullt tillit sé tekið til réttinda, þarfa og hagsmuna barna á öllum sviðum samfélagsins. Skal umboðsmaður setja fram ábendingar og tillögur um úrbætur sem snerta hag barna.   1. **Markmið sem að er stefnt með lagasetningu í ljósi úrlausnarefnis og stefnu stjórnvalda**   Að embætti umboðsmanns barna sé öflugur og virkur málsvari barna í íslensku samfélagi og stuðli að því að stefna stjórnvalda um barnvænt samfélag nái fram að ganga. |
| 1. **Leiðir** |
| 1. **Ekkert aðhafst ‒ hvaða afleiðingar hefði það?**Að ekki verði ráðist í nauðsynlega og tímabæra endurskoðun á lögum um umboðsmann barna. Umboðsmanni barna yrði erfiðara um vik að framfylgja stefnu stjórnvalda um barnvænt samfélag og stuðla að framfylgd Barnasáttmálans. 2. **Önnur úrræði en lagasetning sem metin hafa verið** Aðrar leiðir en lagasetning koma ekki til álita. 3. **Mögulegar leiðir við lagasetningu.**  A. Að sett verði ný heildarlög um starfsemi embættis umboðsmanns barna.  B. Núgildandi lög um embætti umboðsmanns barna verði endurskoðuð og sett verði ný ákvæði um tiltekin atriði sem nánar er lýst í kafla D. |
| 1. **Hvaða leið er áformuð og hvers vegna?** |
| 1. **Stutt lýsing á þeirri leið sem áformuð er og rökstuðningur fyrir henni.** Áformað er að endurskoða lög um umboðsmann barna og setja sérstök ákvæði í lögin til að stuðla að því að íslensk löggjöf og framkvæmd uppfylli þær kröfur sem Barnasáttmálinn leggur á aðildarríkin**.** Verður litið til sambærilegrar löggjafar á Norðurlöndunum. 2. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott.** Með frumvarpinu er lagt til að sett verði nýtt ákvæðií lög um umboðsmann barna þar sem umboðsmanni barna verður falið að afla og miðla gögnum og upplýsingum um aðstæður barna og stöðu tiltekinna hópa barna hverju sinni, í samvinnu við ýmsa aðila. Eiga þau gögn að liggja til grundvallar samræmdri og markvissri stefnu í málefnum barna á öllum stigum stjórnsýslunnar eins og ákvæði Barnasáttmálans gera ráð fyrir.  Þá gerir Barnasáttmálinn einnig kröfu um þátttöku barna í ákvarðanatöku um öll mál sem þau varðar og ber að taka réttmætt tillit til skoðana þeirra. Í lögum um jafna stöðu og jafnan rétt kvenna og karla er kveðið á um að halda skuli jafnréttisþing með tilteknum hætti sem nánar er lýst í lögunum. Til að uppfylla skilyrði Barnasáttmálans um þátttöku barna í ákvarðanatöku og stefnumótun er lagt til að sett verði ákvæði í lög um umboðsmann barna um að halda skuli reglulega Barnaþing þar sem farið verði yfir stöðu og þróun í málefnum barna á helstu sviðum samfélagsins og að niðurstöður þingsins verði kynntar hlutaðeigandi ráðherrum. |
| 1. **Samræmi við stjórnarskrá og þjóðarétt – aðrar grundvallarspurningar** |
| 1. **Koma áformin inn á svið stjórnarskrár og þjóðréttarskuldbindinga?** Nei 2. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?** Nei 3. **Er önnur grundvallarlöggjöf sem taka þarf tillit til**? Líta þarf til ákvæða laga nr. 13/2013um samning Sameinuðu þjóðanna um réttindi barnsins sem leggur ríkar skyldur á aðildarríkin**.** |
| 1. **Samráð** |
| 1. **Hverjir eru helstu hagsmunaaðilar?** Börn og ungmenni,embætti umboðsmanns barna og aðrir opinberir aðilar og samtök sem vinna að hagsmunum og málefnum barna. 2. **Er skörun við stjórnarmálefni annarra ráðuneyta?** Nei. 3. **Samráð sem þegar hefur farið fram.** Ekki hefur farið fram samráð á þessu stigi. 4. **Fyrirhugað samráð.** Gert er ráð fyrir opnu samráði á vinnslustigi frumvarpsins. |
| 1. **Mat á áhrifum þeirrar leiðar sem áformuð er** |
| 1. **Niðurstaða frummats á áhrifum, sbr. fylgiskjal.** Frummat á áhrifum hefur farið fram**.** |
| 1. **Næstu skref, innleiðing** |
| 1. **Hefur verið gerð verkefnisáætlun fyrir frumvarpssmíðina?** Verkefnisáætlun er í vinnslu**.** 2. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?** Miðað er við að frumvarpið verði að lögum á haustþingi 2018. Ekki er gert ráð fyrir því að hagsmunaaðilar þurfi langan aðlögunartíma. 3. **Hvaða forsendur þurfa að vera fyrir hendi til að lagasetning beri árangur?** Tryggja þarf embætti umboðsmanns barnarekstrarskilyrði til að sinna þeim skyldum sem frumvarpið gerir ráð fyrir. 4. **Mælikvarðar á árangur og útkomu.** Mælikvarðar á árangri og útkomu liggja ekki fyrir á þessu stigi. 5. **Hefur verið hugað að því að afla gagna til að meta árangur þegar þar að kemur?** Ekki hefur verið hugað að því á þessu stigi. |
| 1. **Annað** |
|  |
| 1. **Fylgiskjöl** |
| 1. **Mat á áhrifum lagasetningar –** Frummat, sbr. meðfylgjandi eyðublað 2. **Önnur fylgiskjöl eftir atvikum** |